钦定古今图书集成/明伦汇编/氏族典/第105卷 > 《廖用贤尚友录》 > 裴之礼
## 钦定古今图书集成/明伦汇编/氏族典/第105卷 > 《廖用贤尚友录》 > 裴之礼

按《梁书裴邃传》：“邃子之礼，字子义，自国子生擢第，补
邵陵王国左常侍、信威行参军。王为南兖，除长流参
军，未行，仍留宿卫，补直阁将军。父忧，服阕袭封，因请
随军，除云麾将军，迁散骑常侍。又别攻魏广陵城，平
之。除信武将军、西豫州刺史，加轻车将军，除黄门侍
郎，迁中军宣城王司马。寻为都督北徐仁雎三州诸”
军事、信武将军北徐州刺史，征太子左卫率，兼卫尉
卿，转少府卿，卒谥曰“壮。”